Oficiālais Vēstnesis L 316 , 10/12/1999 Lpp. 0026 - 0030



Komisijas Regula (EK) Nr. 2603/1999 (1999. gada 9. decembris), ar ko paredz noteikumus pārejai uz lauku attīstības atbalstu, kas noteikts ar Padomes Regulu (EK) Nr. 1257/1999 EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1999. gada 17. maija Regulu (EK) Nr. 1257/1999 par Eiropas Lauksaimniecības virzības un garantiju fonda (ELVGF) atbalstu lauku attīstībai, ar ko grozītas un aizstātas dažas regulas [1], un jo īpaši tās 53. panta 1. punktu, tā kā: (1) Regulu (EK) Nr. 1257/1999 attiecībā uz Kopienas atbalstu piemēro no 2000. gada 1. janvāra. Ar minēto regulu atceltās regulas un svītrotos noteikumus turpina piemērot pasākumiem, ko uz attiecīgo regulu pamata līdz 2000. gada 1. janvārim apstiprinājusi Komisija. (2) Pārejas noteikumiem būtu jāveicina pāreja no esošajām atbalsta shēmām uz jaunu lauku attīstības atbalsta sistēmu, lai pārejas periodā varētu izvairīties no grūtībām un kavēšanās lauku attīstības atbalsta īstenošanā. (3) Atbalsts lauku attīstībai saskaņā ar Regulu (EK) Nr. 1257/1999 attiecas uz plānošanas periodu pēc 2000. gada 1. janvāra. Lai nodrošinātu visu turpmāku pasākumu pilnu iekļaušanu jaunajā programmā, Komisija vairs neapstiprina pasākumus vai pasākumu grozījumus esošajās shēmās, kas ir spēkā pēc 1999. gada 31. decembra, ja vien saistošu iemeslu dēļ nav vajadzīga tūlītēja apstiprināšana. (4) Lai nodrošinātu lauksaimniecības vides atbalsta nepārtrauktību, dalībvalstīm ir jābūt pilnvarotām pagarināt esošās lauksaimniecības vides saistības uz laiku, kas vajadzīgs, lai pārietu uz jauno shēmu un noslēgtu jaunus lauksaimniecības vides līgumus, ja var nodrošināt šādu saistību pilnīgu atbilstību jaunajai atbalsta sistēmai. Lai nodrošinātu lauksaimniecības vides atbalsta jauno noteikumu efektivitāti, īpaši pārejas noteikumi attiecībā uz lauksaimniecības vides saistībām ir jāpiemēro no 1999. gada 30. jūlija, dienu pēc tam, kad pārvaldības komitejā tie ir paziņoti dalībvalstīm. Dalībvalstīm arī jābūt pilnvarotām uzņemties jaunas lauksaimniecības vides saistības pirms 2000. gada 1. janvāra, pamatojoties uz pieteikumiem, kas ir iesniegti pirms 1999. gada 30. jūlija saskaņā ar Padomes Regulu (EEK) Nr. 2078/92 [2], kurā jaunākie grozījumi ir izdarīti ar Komisijas Regulu (EK) Nr. 2772/95 [3]. (5) Maksājumus, kas izriet no saistībām, kas ir uzņemtas pirms 2000. gada 1. janvāra attiecībā ar lauku attīstības shēmām, ko turpmāk finansēs ELVGF Garantijas nodaļa, līdz 2001. gada 31. decembrim joprojām finansē ELVGF Virzības nodaļa saskaņā ar esošajiem atbalsta nosacījumiem un atkarībā no līdzekļu pieejamības. Līdz 2001. gada 31. decembrim vairākgadu izdevumus, kas izriet no šādām saistībām, kā arī kompensācijas pabalstus, vēlākais – par 1999. gadu, ar konkrētiem nosacījumiem tomēr var finansēt ELVGF Garantijas nodaļa, ja līdzekļi nav pieejami vai arī ja pieejamie līdzekļi nav pietiekami. Tomēr daudzgadu izdevumi pēc 2001. gada 31. decembra ir jāfinansē ELVGF Garantijas nodaļai. (6) Būtu jānosaka īpaši noteikumi par sākuma punktu, no kura maksājumi ir piemēroti atbalsta saņemšanai saskaņā ar jauniem lauku attīstības programmu dokumentiem. (7) Lai atrisinātu īpašas problēmas, ko izraisa pāreja no maksājumiem par mājlopu skaitu uz maksājumiem par hektāru, piešķirot kompensācijas pabalstus, dalībvalstīm ir jāļauj viena gada pārejas periodā turpināt maksājumus, pamatojoties uz mājlopu skaitu. (8) Regulas (EK) Nr. 1257/1999 IV iedaļā noteiktos valsts atbalsta noteikumu piemērošanas datumus ir jānosaka jaunajam atbalstam Padomes 1999. gada 22. marta Regulas (EK) Nr. 659/1999, ar ko paredz sīki izstrādātus noteikumus EK Līguma 93. panta piemērošanai [4], nozīmē. (9) Šajā regulā paredzētie pasākumi ir saskaņā ar Lauksaimniecības struktūru un lauku attīstības komitejas atzinumu, IR PIEŅĒMUSI ŠO REGULU. I NODAĻA Piemērošanas joma 1. pants Šī regula nosaka īpašus pasākumus, lai atvieglotu pāreju no spēkā esošās sistēmas uz Regulā (EK) Nr. 1257/1999 noteikto sistēmu. II NODAĻA Esošie pasākumi 2. pants Komisija saistībā ar regulām, ko atceļ ar Regulas (EK) Nr. 1257/1999 55. panta 1. punktu, neapstiprina pasākumus vai grozījumus, kuru spēkā esamība turpinās pēc 1999. gada 31. decembra, ja vien saistošu iemeslu dēļ nav vajadzīga tūlītēja apstiprināšana. 3. pants 1. Dalībvalstis var ne vairāk kā uz gadu pagarināt lauksaimniecības vides saistības, kas ir uzņemtas saskaņā ar Regulu (EEK) Nr. 2078/92 un kas beidzas, pirms Komisija ir apstiprinājusi lauku attīstības programmas dokumentu, tomēr saistību spēkā esamības termiņš nevar pārsniegt 2000. gada 31. decembri. Pagarinājumu neņem vērā, aprēķinot saistību ilgumu saskaņā ar Regulu (EK) Nr. 1257/1999. 2. Dalībvalstis var uzņemties jaunas lauksaimniecības vides saistības saskaņā ar Regulu (EEK) Nr. 2078/92 tikai pirms 2000. gada 1. janvāra un ar nosacījumu, ka: a) pieteikums ir iesniegts pirms 1999. gada 30. jūlija un lauksaimniecības vides atbalsta turpināšanai nekavējoties ir vajadzīgas saistības; vai b) šīs saistības vajadzības gadījumā un pēc iespējas ātri pielāgo Komisijas apstiprinātajam lauku attīstības programmas dokumentam. Ja veic šādus pielāgojumus, laiku pirms pielāgojuma neņem vērā, aprēķinot saistību ilgumu saskaņā ar Regulu (EK) Nr. 1257/1999. 3. Ja dalībvalstis piemēro 1. vai 2. punktu, tām šis noteikums ir jāiekļauj savos lauku attīstības plānos. Dalībvalstis sīkāk norāda, ja tās ir piemērojušas 1. punktu vai 2. punktu un iekļauj visus pielāgojumus saskaņā ar 2. punkta b) apakšpunktu. 4. pants 1. Ja atbalstu piešķir ar Padomes Regulām (EEK) Nr. 1696/71 [5], (EEK) Nr. 404/93 [6] un (EK) Nr. 2200/96 [7], kā arī ar Padomes Regulām (EEK) Nr. 4256/88 [8], (EEK) Nr. 1610/89 [9], (EEK) Nr. 867/90 [10], (EK) Nr. 950/97 [11], (EK) Nr. 951/97 [12] un (EK) Nr. 952/97 [13], piemēro šā panta 2. un 3. punkta noteikumus. 2. Maksājumus, kas izriet no saistībām, ieskaitot kompensācijas pabalstus, kas attiecas vēlākais uz 1999. gadu, ko dalībvalstis izdarījušas pirms 2000. gada 1. janvāra un par kuriem maksājuma pieteikumu Komisija ir saņēmusi pirms 2002. gada 1. janvāra, turpina finansēt ELVGF Virzības nodaļa saskaņā ar 1. punktā minēto regulu nosacījumiem un atkarībā no līdzekļu pieejamības. Ja pasākumiem, kas ir minēti 1. punktā, nav pieejami līdzekļi vai ja pieejamie līdzekļi nav pietiekami, tad ELVGF Garantijas nodaļas finansētajā lauku attīstības programmā 2000.—2006. gadam, ar nosacījumu, ka attiecīgās dalībvalstis ir noteikušas kritērijus, kas skaidri norāda programmās iekļaujamos izdevumus, var iekļaut šādus maksājumus: a) maksājumus saistībā ar kompensācijas pabalstiem, kas attiecas, vēlākais, uz 1999. gadu; vai b) maksājumus saistībā ar vairākgadu izdevumiem jomās, uz ko neattiecas 1. mērķis, kā noteikts no 2000. gada 1. janvāra. 3. Kopienas atbalstu vairākgadu izdevumiem 2. punkta pirmajā daļā minētajiem pasākumiem, par ko Komisija saņēmusi maksājuma pieteikumu pēc 2001. gada 31. decembra, finansē ELVGF Garantijas nodaļa jomās, uz ko neattiecas 1. mērķis, kā noteikts no 2000. gada 1. janvāra. 4. Dalībvalstis lauku attīstības plānos sīkāk norāda, ja tās ir piemērojušas 1. punktu vai 2. punktu. 5. pants 1. Par esošajiem pasākumiem dalībvalstis turpina ziņot Komisijai atbilstīgi noteikumiem, ko piemēro šiem pasākumiem. 2. Dalībvalstis līdz 2000. gada 31. martam iesniedz ziņojumu par pasākumiem, uz ko attiecas 4. pants. Šo ziņojumu sagatavo saskaņā ar I un II pielikuma tabulām. III NODAĻA Jauni pasākumi 6. pants Par izdevumiem var pretendēt uz ELVGF Garantijas nodaļas atbalstu tikai tad, ja tie ir faktiski izmaksāti lauku attīstības atbalsta pasākuma individuālajam saņēmējam pēc 1999. gada 31. decembra un pēc datuma, kurā lauku attīstības plāns vai tā grozījumi, uz ko attiecas attiecīgais pasākums, ir iesniegts vai paziņots Komisijai. Vēlāko no šiem datumiem uzskata par sākuma punktu, no kura izdevumi ir piemēroti atbalsta saņemšanai. Tomēr izdevumiem par iepriekšēju novērtēšanu var piešķirt atbalstu saskaņā ar Komisijas Regulas (EK) Nr. 1750/1999 [14] 40. pantu, ja tie ir samaksāti pēc 1999. gada 31. jūlija. 7. pants Lauku attīstības plānos dalībvalstis var paredzēt, ka kompensācijas pabalstus var turpināt piešķirt, pamatojoties uz mājlopu skaitu, maksājumiem, ko jāveic par 2000. gadu. Šajā gadījumā Regulas (EK) Nr. 1257/1999 pielikumā minētos maksimālos kompensācijas pabalstus piemēro uz vienu mājlopu. IV NODAĻA Valsts atbalsts 8. pants Regulas (EK) Nr. 1257/1999 IV sadaļas noteikumus no 2000. gada 1. janvāra piemēro jaunajam atbalstam Regulas (EK) Nr. 659/1999 1. panta c) punkta nozīmē. V NODAĻA Nobeiguma noteikumi 9. pants Šī regula stājas spēkā dienā, kad tā publicēta Eiropas Kopienu Oficiālajā Vēstnesī. Šīs regulas 3. pantu piemēro no 1999. gada 30. jūlija. Šī regula uzliek saistības kopumā un ir tieši piemērojama visās dalībvalstīs. Briselē, 1999. gada 9. decembrī Komisijas vārdā — Komisijas loceklis Franz Fischler [1] OV L 160, 26.6.1999., 80. lpp. [2] OV L 215, 30.7.1992., 91. lpp. [3] OV L 288, 1.12.1995., 35. lpp. [4] OV L 83, 27.3.1999., 1. lpp. [5] OV L 175, 4.8.1971., 1. lpp. [6] OV L 47, 25.2.1993., 1. lpp. [7] OV L 297, 21.11.1996., 1. lpp. [8] OV L 374, 31.12.1988., 25. lpp. [9] OV L 165, 15.6.1989., 3. lpp. [10] OV L 91, 6.4.1990., 7. lpp. [11] OV L 142, 2.6.1997., 1. lpp. [12] OV L 142, 2.6.1997., 22. lpp. [13] OV L 142, 2.6.1997., 30. lpp. [14] OV L 214, 13.8.1999., 31. lpp. -------------------------------------------------- I PIELIKUMS Ziņojums par ELVGF atbalstu, kas piešķirts dalībvalstīm līdz 1999. gada 31. decembrim +++++ TIFF +++++ -------------------------------------------------- II PIELIKUMS Ziņojums par ELVGF atbalstu, kas piešķirts dalībvalstīm līdz 1999. gada 31. decembrim +++++ TIFF +++++ --------------------------------------------------